Ar gazetenn gentañ e brezhoneg oa bet Mignon al labourer, EMBANNET adalek 1833. Divyezhek e oa ar gazetenn-se - galleg ha brezhoneg - met nebeut war-lerch oa deut er-maez kazetennoù e brezhoneg tout, Feiz ha Breiz, adalek 1864, Kroaz ar Vretoned (1898-1920), Dihunamb evit ar gwenedourion, adalek 1904, pe Ar Vro hag Ar Bobl, savet o daou gant Taldir Jaffrennoù er bloavezhioù 1903-1904. Dar mare-se oa ret embann kazetennoù e brezhoneg kar  kazi tout n dud e Breizh-Izel ne ouient ket met langaj o bro. Bep sizhun, pas muioch, e teue maez ar chazetennoù brezhonek ha gwerzh mat vize gante : 30 000 SKOUERENN deus Courrier du Finistère (divyezhek) vize gwerzhet bep sizhun hag ouzhpenn 10 000 skouerenn deus Feiz ha Breiz. Troet war ar relijion oa tout ar chazetennoù-se, dre vras, met kavet vize enne ivez barzhonegoù, kontadennoù pobl ha pezhioù-choari. Ne oa ket met ar gazetenn Brug, savet gant Emil Masson ba Pondi, a oa disheñvel deus ar  re all gant soñjoù libertaer hag anarkour.